יהודה פאלק

יהודה נחום פאלק (14 בנובמבר 1958 – 4 ביולי 2012) היה בלשן ישראלי, פרופסור באוניברסיטה העברית בירושלים.

פאלק נולד בניו יורק לשרגא ולחווה. בוגר תואר ראשון בבלשנות באוניברסיטת ברנדייס ותואר דוקטור בבלשנות ב-MIT.
ב-1984 עלה לישראל והתיישב בירושלים, שבה לימד משך כמעט שלושה עשורים באוניברסיטה העברית, תחילה בחוג לאנגלית ובשנותיו האחרונות בחוג לבלשנות, שם עמד בראש התוכנית לבלשנות גנרטיבית.

עיקר פועלו היה בתחום דקדוק לקסיקלי פונקציונלי, תאוריה שהיא בין החלופות הרציניות הבודדות לתאוריה החומסקיאנית הקלאסית. פאלק למד את התאוריה מאחת ממפתחיה הראשונים, פרופסור ג'ואן ברזנן, שהייתה מנחתו לדוקטורט, פיתח אותה בעצמו משך שנים בפרסומיו השונים, ואף כתב ספר מבוא לתאוריה בשנת 2001 המשמש סטודנטים לבלשנות באוניברסיטאות שונות ברחבי העולם.

נפטר ב-4 ביולי 2012, בגיל 54. היה נשוי לברנדל ואב לחמישה ילדים.

קישורים חיצוניים
 יהודה פאלק, אתר אישי
 יהודה פאלק, 1958-2012, איתמר קסטנר, דגש קל

הערות שוליים 

בלשנים ולשונאים ישראלים
ישראלים ילידי ארצות הברית
בוגרי אוניברסיטת ברנדייס
בעלי תואר דוקטור מהמכון הטכנולוגי של מסצ'וסטס
סגל האוניברסיטה העברית בירושלים: בלשנות
עולים בשנות ה-1980
יהודים הקבורים בהר המנוחות
ישראלים שנולדו ב-1958
ישראלים שנפטרו ב-2012